Kervernarzh
Kervernarzh (La Bernardière e galleg) a zo ur gumun eus departamant ar Vendée, e kanton Montaigu. 1 701 den a oa o chom enni e 2011.
Betek 1789 e oa ur barrez eus Marzioù tu kreñv da Vreizh, hag eus eskopti Naoned.

Anv
Evel kalz anvioù-lec'hioù eo savet La Bernardière diwar un anv-den, amañ an anv gallek Bernard: ur gumun all en departamant zo anvet Le Bernard. Gwechall e oa anvet La Bernardière-en-Forêts, met pell zo eo bet diskaret ar c'hoadoù diwezhañ.
Krouet e oa bet an anv brezhonek Kervernarzh e 1997, savet diwar kêr ha Bernarzh, war a seblant.
E poateveg e vez graet La Brnardére eus ar gumun.

Douaroniezh
E hanternoz departamant ar Vendée emañ. En-dro dezhi emañ ar c'humunioù-mañ:
er memes departamant: Kugant, Brufer, Treize-Septiers ha Saint-Hilaire-de-Loulay;
el Liger-Atlantel: Sant-Eler-Neved.

Istor

Breizh pe Bro-C'hall? 
Er  kantved, e 1483, e oa bet klasket stagañ Kervernarzh dija ouzh Bro-C'hall, pe da vihanañ lakaat anezhi da vezañ er “Marzioù Boutin”. Gounit a reas an dug Frañsez II ar prosez erziwerzh.
Pa oa bet savet an departamantoù e oa bet staget, daoust d'he youl ha d'he c'hlemmoù niverus, ouzh departamant poatevat Fontenay. War a seblant e oa bet un eskemm etre Kervernarzh ha Ruvelieg (a oa a-orin e Marzioù tu kreñv da Boatev), evit eeunaat an harzoù.

Brezel 1870-1871 
 Meur a waz eus ar gumun a gollas e vuhez abalamour d'ar brezel hervez monumant ar re varv eus ar c’hanton, luc’hskeudenn.



Brezel-bed kentañ 
 Mervel a reas 33 gwaz eus ar gumun, d.le. 3,19% eus ar boblañs e 1911, abalamour d'ar brezel hervez monumant ar re varv.

Eil Brezel-bed  
 Mervel a reas c’hwec’h den ag ar gumun abalamour d'ar brezel hervez monumant ar re varv .

Monumantoù ha traoù heverk 
 Monumant ar re varv, luc’hskeudennoù.

Liammoù diavaez
 Kervernarzh war lec'hienn Geobreizh
 La Bernardière

Notennoù ha daveennoù

Marzioù Breizh
Kumunioù Vande